Перапіс насельніцтва Беларусі (2019)

**Перапіс насельніцтва Беларусі 2019 года** — трэці агульнадзяржаўны перапіс насельніцтва ў незалежнай Беларусі, які адбыўся з 4 па 30 кастрычніка 2019 года. Напярэдадні Беларускі статыстычны камітэт распачаў высылаць на мабільныя тэлефоны грамадзянаў SMS-паведамленні пра тэрміны перапісу. Перапісны ліст складаецца з 49 пытанняў. Нацыянальнымі актывістамі распачата акцыя па прапагандзе сярод насельніцтва краіны беларускай мовы ў пытаннях 12 і 13 перапіснога ліста, як сродка ўплыву на далейшую палітыку дзяржавы.

## Правядзенне 
Прыняць удзел у перапісе ўпершыню стала магчыма наступнымі спосабамі:
* інтэрнэт-перапіс
* на стацыянарных участках
* па месцы жыхарства

## Праграма перапісу 
Пералік пытанняў, па якіх адбываецца збор персанальных звестак у дачыненні грамадзянаў Беларусі, зацверджаны Саветам Міністраў Рэспублікі Беларусь:

;Пытанні, датычныя асноўных дэмаграфічных характарыстык:
* прозвішча, імя, імя па бацьку;
* ідэнтыфікацыйны нумар;
* дата нараджэння, узрост;
* пол;
* сваяцкія ці іншыя стасункі з асобай, пазначанай першай у хатняй гаспадарцы;
* стан у шлюбе (для асоб ва ўзросце 15 гадоў і старэйшых);
* месца нараджэння.

;Пытанні, датычныя міграцыйнай актыўнасці:
* бесперапыннасць пражывання ў гарадскім паселішчы ці сельскай мясцовасці гэтага адміністрацыйнага раёна;
* перыяд прыбыцця ў дадзены населены пункт;
* месца папярэдняга жыхарства;
* пражыванне болей за 1 год безупынна ў якой-небудзь іншай краіне;
* краіна, у якой пражываў рэспандэнт да даты прыбыцця ў Рэспубліку Беларусь на сталае месца жыхарства;
* месяц і год прыбыцця ў Рэспубліку Беларусь;
* прычына прыбыцця ў Рэспубліку Беларусь на сталае месца жыхарства;
* намер і прычына, па якой плануецца выехаць з Рэспублікі Беларусь (для асоб ва ўзросце 15—74 гадоў);
* тэрмін, на які плануецца выехаць з Рэспублікі Беларусь.

;Пытанні, датычныя нацыянальна-этнічных характарыстык:
* нацыянальнасць (паводле самавызначэння і жадання рэспандэнта, для дзяцей — па вызначэнні бацькоў).
* родная мова;
* мова, на якой рэспандэнт звычайна размаўляе дома;
* іншая(-ыя) мова(-ы), якой(-імі) вольна валодае рэспандэнт.

;Пытанні, датычныя адукацыі:
* узровень адукацыі (для асоб ва ўзросце 10 гадоў і старэйшых), наяўнасць навуковай ступені;
* уменне чытаць і пісаць;
* навучанне ва ўстанове адукацыі (для асоб ва ўзросце 6—60 гадоў);
* наведванне дзіцём дашкольнай установы (для дзяцей ва ўзросце 3—7 гадоў, якія не наведваюць школу).

;Крыніцы сродкаў да існавання, якія маюцца ў 2019 годзе.

;Пытанні, датычныя занятасці (для асоб ва ўзросце 15 гадоў і старэйшых):
* асноўная аплачваная работа, занятак, які прыносіць прыбытак, ці работа без аплаты працы ў сваяка (далей — работа) у апошні тыдзень да пачатку перапісу насельніцтва;
* месцазнаходжанне працы;
* прычына, па якой рэспандэнт не працуе ў населеным пункце па месцы жыхарства;
* перыядычнасць выезду на працу на тэрыторыю іншай дзяржавы;
* характарыстыка работы, якую выконвае рэспандэнт;
* кім рэспандэнт з’яўляўся на працы (статус у занятасці);
* пошук працы рэспандэнтам цягам апошняга месяцу да пачатку перапісу насельніцтва, гатоўнасць прыступіць да яе ў найбліжэйшыя 2 тыдні;
* прычына адмовы ад пошуку працы.

;Колькасць народжаных дзяцей (для жанчын ва ўзросце 15 гадоў і старэйшых).

;Пытанні, датычныя жыллёвых умоваў:
* месца жыхарства;
* колькасць хатніх гаспадарак, якія жывуць у памяшканні, і іхні склад;
* памер агульнай плошчы аднакватэрнага жылога дому ці кватэры;
* існыя віды дабрабыту ў памяшканні, якое выкарыстоўваецца для пражывання;
* уласнік памяшкання, якое выкарыстоўваецца для пражывання;
* колькасць жылых пакояў, якую займае хатняя гаспадарка.

;Часовае пражыванне (побыт) на дату правядзення перапісу насельніцтва сярод членаў хатняй гаспадаркі асоб, якія стала пражываюць па-за межамі Рэспублікі Беларусь

;Пытанні, датычныя сельскагаспадарчай дзейнасці:
наяўнасць ва ўласнасці або валоданні, карыстанні хатняй гаспадаркі зямельных надзелаў у 2019 годзе з пазначэннем іхняй колькасці;
* характарыстыка зямельных надзелаў (месцазнаходжанне і агульная плошча, у тым ліку занятая пад пасевы па відах сельскагаспадарчых культураў) і мэты іхняга выкарыстання;
* наяўнасць на земляных надзелах пладова-ягаднага дрэвастану і хмызнякоў на 1 кастрычніка 2019 г.;
* колькасць (плошча) пладова-ягаднага дрэвастану ў пладаносным узросце па відах;
* наяўнасць у гаспадарцы скаціны, птушкі і пчоласем’яў на 1 кастрычніка 2019 года;
* колькасць скаціны і птушкі па відах, колькасць пчоласем’яў.

### У дачыненні асоб, якія часова пражываюць у Беларусі 
У дачыненні асоб, якія часова пражываюць у Рэспубліцы Беларусь, праграма была іншай:
* адрас у перыяд прахаджэння перапісу;
* прозвішча, імя, імя па бацьку;
* пол;
* дата нараджэння;
* краіна нараджэння;
* грамадзянства;
* краіна сталага пражывання;
* мэта прыезду ў Рэспубліку Беларусь.

## Вынікі 
20 лютага 2020 года Нацыянальны статыстычны камітэт расказаў пра першыя вынікі перапісу насельніцтва 2019 года. Як паказваюць лічбы, у краіне жыве  чалавек, больш жанчын (53,8%). У сталіцы жыве  чалавек. У Брэсцкай вобласці жыве больш за  чалавек, у Віцебскай — больш за , у Гомельскай — больш за , у Гродзенскай — больш за , у Магілёўскай — больш за . Больш за ўсё жыхароў зафіксавана ў Мінскай вобласці — больш за .

## Спасылкі 
* Перапіс насельніцтва Рэспублікі Беларусь 2019  на сайце Нацыянальнага статыстычнага камітэта Рэспублікі Беларусь
* Перапіс насельніцтва — 2019  на сайце Тэлерадыёкампаніі «Гомель»

Катэгорыя:2019 год у Беларусі
Катэгорыя:Падзеі ў Беларусі
Катэгорыя:Насельніцтва Беларусі
Катэгорыя:Статыстыка
Катэгорыя:Кастрычнік 2019 года